**Սերգեյ Վասիլևիչ Կարասև** (ռուս.՝ Серге́й Васильевич Карасёв, **Karasyov**, հոկտեմբերի 26, 1993(1993-10-26), Սանկտ Պետերբուրգ, Ռուսաստան), ռուս պրոֆեսիոնալ բասկետբոլիստ, որը «Խիմկի» թիմի կազմում և Եվրալիգայում խաղացել է հարձակվող պաշտպանի և թեթև հարձակվողի դիրքերում։ 2010 թվականի ամառային օլիմպիական խաղերի բրոնզե մեդալակիր է և հանրահայտ բասկետբոլիստ և մարզիչ Վասիլի Կարասևի որդին։ 2013 թ. NBA դրաֆթում «Կլիվլենդ Կավալիերս» թիմի կողմից առաջադրվել է 19-րդ համարով։

Մասնագիտական կարիերա
--------------------

### «Տրիումֆ Լյուբերտսի»

2009-10 թվականներին 23 տարեկաններից ցածր տարիքային խմբում «Տրիումֆ Լյուբերտսի» (Սանկտ Պետերբուրգի «Զենիթ») թիմում հանդես գալուց հետո միացել է ռուսական պրոֆեսիոնալ բասկետբոլային լիգայի ավագ թիմին 2010–2011 մրցաշրջանում։ Եվրագավաթի 2012–2013 մրցաշրջանում միջին հաշվով վաստակել է 16,1 միավոր։ 2013 թվականի ապրիլի 3-ին Կարասևը որոշել է հայտ ներկայացնել NBA դրաֆթ։

### «Քլիվլենդ Կավալիերս»

2013 թվականի NBA դրֆաթում ընտրվել է «Կլիվլենդ Կավալիերս» թիմի կողմից ու նույն թվականի թվականի օգոստոսի 20-ին պայմանագիր ստորագրել այդ թիմի հետ։ Իր նորամուտի մրցաշրջանում NBA Ջի լիգայի Կանտոն Չարջ ակումբում զբաղեցրել է տարբեր դիրքեր։

### «Բրուքլին Նեթս»

2014 թվականի հուլիսի 10-ին Կարասևը միացել է «Բրուքլին Նեթս» թիմին, միաժամանակ հանդես գալով եռաթիմ պայքարով նաև «Կավալիերս» և «Բոստոն Սելտիքս» թիմերի կազմում։ 2014 թվականի հոկտեմբերի 24-ին «Նեթսը» երկարաձգել է պայմանագիրը մինչև 2015–16 մրցաշրջանը։ 2015 թվականի մարտի 11-ին նրան հեռացրել են 2014-15 մրցաշրջանի մնացած մասից, երբ նրա մոտ աջ ծնկան ծնկագլխիկի տեղաշարժ և ծնկամկանի պատռվածք է ախտորոշվել։

2016 թվականի մարտի 26-ին Կարասևը վաստակել է իր կարիերայի բարձրագույն՝ 17 միավորը «Ինդիանա Փեյսերս» թիմի հետ 120-110 հաշվով տարած խաղում։

### «Զենիթ» Սանկտ Պետերբուրգ

2016 թվականի հուլիսի 1-ին Կարասևը վերադարձել է Ռուսաստան և 2 + 1 պայմանագիր կնքել Սանկտ Պետերբուրգի «Զենիթի» հետ։

### «Խիմկի»

2019 թվականի հուլիսի 1-ին Կարասևը երկամյա պայմանագիր է կնքել ռուսաստանյան «Խիմկի» բասկետբոլային ակումբի հետ։

Կարիերայի վիճակագրություն
-------------------------

### Բասկետբոլի ազգային ասոցիացիա

#### Սովորական մրցաշրջան

| Տարի | Թիմ | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2013-14 | Կլիվլենդ Կավալիերս | 22 | 1 | 7.1 | .343 | .211 | .900 | .7 | .3 | .1 | .0 | 1.7 |
| 2014-15 | Բրուքլին Նեթս | 33 | **16** | **16.8** | .403 | .296 | .763 | **2.0** |  **1.4** | **.7** | .0 | **4.6** |
| 2015-16 | Բրուքլին Նեթս | **40** | 5 | 10.0 | **.405** | **.297** | **.929** | 1.5 | .9 | .2 | **.1** | 2.4 |
| Career | 95 | 22 | 11.7 | .395 | .282 | .842 | 1.5 | .9 | .3 | .0 | 3.0 |

Ռուսաստանի ազգային հավաքական
----------------------------

Կարասևը Ռուսաստանի պատանիների ազգային հավաքականի կանոնավոր ներկայացուցիչն էր և հանդես է եկել 2009 թվականի FIBA Եվրոպայի մինչև 16 տարեկանների առաջնությունում, նվաճել արծաթե մեդալ 2010 թվականի FIBA Եվրոպայի մինչև 18 տարեկանների առաջնությունում, և բրոնզե մեդալ՝ 2011 թվականի ՖԻԲԱ-ի մինչև 19 տարեկանների գավաթի խաղարկությունում։

2012 թվականի Լոնդոնում կայացած ամառային Օլիմպիական խաղերում Կարասևն առաջին անգամ մասնակցել է Ռուսաստանի բարձրագույն հավաքականի կազմում։

Անձնական կյանք
--------------

Կարասևը հայտնի ռուս բասկետբոլիստ և Սանկտ Պետերբուրգի ներկայիս գլխավոր մարզիչ Վասիլի Կարասևի որդին է։

Ծանոթագրություններ
------------------

1. ↑  «7 - Sergey Karasev». *nbadraft.net*. Վերցված է 2012 թ․ հուլիսի 22-ին.
2. ↑  «Sergey Karasev 2013 NBA Draft Profile». *ESPN.com*. Վերցված է 2012 թ․ հուլիսի 22-ին.
3. ↑  KARASEV, SERGEY – Welcome to Eurocup
4. ↑  NBA Draft 2013: Russian guard Sergey Karasev declares
5. ↑  Cavaliers Sign 2013 Draft Picks to Contracts
6. ↑  2013-14 NBA Assignments
7. ↑  Brooklyn Nets Acquire Jarrett Jack and Sergey Karasev
8. ↑  Brooklyn Nets Exercise Options on Plumlee and Karasev
9. ↑  SERGEY KARASEV MEDICAL UPDATE
10. ↑  Lopez scores 23 to lead Nets past Pacers 120-110
11. ↑  «Сергей Карасев продолжит карьеру в "Зените"». *basket.fc-zenit.ru* (Russian). 2016 թ․ հուլիսի 1. Արխիվացված է օրիգինալից 2016 թ․ նոյեմբերի 12-ին. Վերցված է 2016 թ․ հուլիսի 1-ին.`{{cite news}}`: CS1 սպաս․ չճանաչված լեզու (link)
12. ↑  Ιουλ. 2019 14:56, Επιμέλεια: Φάνης Παναγιώτου Δημοσίευση: 01. «Χίμκι: Απέκτησε τον Καράσεφ μέχρι το 2021». *www.sport24.gr* (անգլերեն). Վերցված է 2019 թ․ հուլիսի 1-ին.`{{cite web}}`: CS1 սպաս․ թվային անուններ: authors list (link)
13. ↑  «Team Russia Profile – 2012 Olympic Men». *FIBA.com*. Արխիվացված է օրիգինալից 2015 թ․ նոյեմբերի 25-ին. Վերցված է 2013 թ․ հոկտեմբերի 22-ին.
14. ↑  Taylor, Jeff (2012 թ․ ապրիլի 29). «A great Russian tale». *FIBA.com*. Արխիվացված է օրիգինալից 2012 թ․ սեպտեմբերի 29-ին. Վերցված է 2012 թ․ հուլիսի 22-ին.

Արտաքին հղումներ
----------------

* Sergey Karasev at draftexpress.com
* Sergey Karasev at euroleague.net
* Sergey Karasev at fiba.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սերգեյ Կարասև» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · Basketball-Reference.com (Ջի-Լիգա) · Basketball-Reference.com (Եվրոպա) · DraftExpress · Eurobasket.com (խաղացող) · RealGM · Միացյալ լիգա ՎՏԲ · ՌՆՖ · ՖԻԲԱ |

 |